Diari Oficial de la Generalitat Valenciana


Sumari del DOGV 8595, del 19-07-2019 (2019/6068)

Notificació de la sentència dictada en el procediment de divorci contenciós número 1421/2017.
---------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6068


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1421/2017. [2019/6068]  
En el present procediment de divorci seguit a instàncies de Consuelo Gómez Carrera contra Laaziz Darraj s'ha dictat sentència l'encapçalament i la dispositiva de la qual són del tenor literal següent:  
  
«Sentència número 266/2019  
Castelló de la Plana, 17 de maig de 2019  
José Luis Conde-Pumpido García, magistrat jutge de Primera Instància número 7 de Castelló de la Plana, ha conegut les presents actuacions de judici de divorci número 1421/2017, promogudes a instàncies de María Consuelo Gómez Carrera, representada per la procuradora senyora Linares Beltrán i defensada per la lletrada senyora Arrufat Pujol, contra Laaziz Darraj, en rebel·lia, i en què ha sigut part el Ministeri Fiscal.  
  
Dispositiva  
Estime la demanda formulada per la procuradora senyora Linares Beltrán, en nom i representació de María Consuelo Gómez Carrera, contra Laaziz Darraj, i declare dissolt per divorci el matrimoni dels expressats litigants, amb tots els efectes legals, adoptant les següents mesures:  
  
1. S'atribueix a la mare la guarda i custòdia i l'exercici exclusiu de la pàtria potestat respecte de la filla menor.  
2. El pare abonarà, en concepte de pensió d'aliments per a la seua filla i amb efectes des de la data de la interposició de la demanda (27.10.2017), la suma de 150 euros mensuals, que ingressarà en els cinc primers dies de cada mes en el compte bancari que designe la mare, i que s'actualitzarà anualment conformement a les variacions de l'índex de preus de consum.  
3. Les despeses extraordinàries necessàries que genere la filla seran sufragades pels dos progenitors al 50 %.  
4. Es prohibeix que el pare puga traure la filla del territori espanyol sense el consentiment exprés de la mare o autorització judicial.  
5. S'atribueix a l'esposa l'ús i gaudi del domicili conjugal, situat al carrer Alcossebre, número 52, pis 3r, porta 7a, del Grau de Castelló.  
  
Tot això sense realitzar exprés pronunciament condemnatori en costes.  
Notifiqueu la present resolució a les parts, i feu-los saber que contra aquesta es pot interposar recurs d'apel·lació en el termini de 20 dies.  
  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que haurà de consignar en el compte de consignacions d'aquest jutjat, sense que puga admetre's a tràmit el recurs si el depòsit no està constituït.  
  
Una vegada que siga ferma, inscriviu-la al marge de la inscripció de matrimoni en el Registre Civil de Castelló.  
Aquesta és la meua sentència, que pronuncie, mane i signe. El jutge.»  
  
I atés que aquest demandat, Laaziz Darraj, es troba en parador ignorat, s'expedeix el present edicte a fi que li servisca de notificació de forma deguda.  
  
Castelló de la Plana, 17 de maig de 2019.- El lletrat de l'Administració de justícia: Pedro Moya Donate.